ბაბა სიდიქი

ბაბა ზიაუდინ სიდიქი (დ. 13 სექტემბერი 1958 — გ.12 ოქტომბერი 2024) — ინდოელი პოლიტიკოსი, საკანონმდებლო ასამბლეის წევრი მაჰარაშტრას შტატში, ვანდრეს დასავლეთის ასამბლეის ოლქში იზედიზედ სამი ვადით 1999, 2004 და 2009 წლებში და ასევე იკავებდა სურსათისა და სამოქალაქო მარაგების სახელმწიფო მინისტრის და შრომის მინისტრის პოსტებს ვილასრაო დეშმუხის კაბინეტში 2004-2008 წლებში.

1992 წლიდან 1997 წლამდე სიდიქი მსახურობდა მუნიციპალურ კორპორატორად ზედიზედ ორი ვადით. გარდაცვალებამდე იყო მუმბაის რეგიონული კონგრესის კომიტეტისა და მაჰარაშტრა პრადეშის კონგრესის კომიტეტის საპარლამენტო საბჭოს თავმჯდომარე და უფროსი ვიცე-პრეზიდენტი. 2024 წლის 8 თებერვალს დატოვა ინდოეთის ეროვნული კონგრესი და მოგვიანებით შეუერთდა ნაციონალისტური კონგრესის პარტიას, რომელსაც ხელმძღვანელობდა აჯიტ პავარი.

პოლიტიკოსი მოკლეს ინდოეთის ქალაქ მუმბაიში 2024 წლის 12 ოქტომბრის ღამეს, საღამოს 9:15 საათიდან საღამოს 21:30 საათამდე. ადგილობრივი მედიის ცნობით, შეიარაღებულმა პირებმა 66 წლის ბაბა სიდიქის ცეცხლი მისი შვილის, ზეიშანის ოფისთან ახლოს გაუხსნეს, რომელიც ასევე პოლიტიკოსია.

პოლიტიკური კარიერა
ზიაუდის სიდიქი, რომელიც ასევე ცნობილი იყო როგორც ბაბა სიდიქი, ინდოეთის ეროვნულ კონგრესს ,შეუერთდა 1977 წელს. იგი მონაწილეობდა იმ დროის სხვადასხვა სტუდენტურ მოძრაობაში, როგორც ინდოეთის ეროვნული სტუდენტური კავშირის - -ის სტუდენტური ფრთის მუმბაის განყოფილების წევრი. 1980 წელს იგი გახდა ბანდრას ახალგაზრდული კონგრესის - ბანდრა ტალუკას გენერალური მდივანი და აირჩიეს მის პრეზიდენტად მომდევნო ორი წლის განმავლობაში. 1988 წელს გახდა მუმბაის ახალგაზრდული კონგრესის პრეზიდენტი. ოთხი წლის შემდეგ იგი აირჩიეს მუნიციპალურ მრჩეველად მუმბაის მუნიციპალურ კორპორაციაში და ხელახლა აირჩიეს თანამდებობაზე ხუთი წლის შემდეგ. 1999 წელს იგი გახდა საკანონმდებლო ასამბლეის წევრი ბანდრას დასავლეთის ასამბლეის ოლქიდან. ის ხელახლა აირჩიეს 2004 და 2009 წლებში, ზედიზედ სამი ვადით. სიდიქი მაჰარაშტრას მთავრობის მიერ 2000 წლიდან 2004 წლამდე დაინიშნა მაჰარაშტრას საბინაო მშენებლობის და ტერიტორიის განვითარების ორგანოს მუმბაის საბჭოს თავმჯდომარედ. ის ასევე დაინიშნა მაჰარაშტრას მთავრობის სურსათისა და სამოქალაქო მარაგების, შრომის, და მომხმარებელთა დაცვის სახელმწიფო მინისტრად. ხსენებულ თანამდებობას იკავებდა 2004 წლიდან 2008 წლამდე. 2011 წელს მან დააფინანსა ეკო-ბაღის შექმნა ბანდრა-ხარში.

თანამდებობები
ინდოეთის სტუდენტთა ეროვნული კავშირის წევრი (მუმბაი) (1977)
ბანდრას ახალგაზრდული კონგრესის ბანდრა ტალუკას გენერალური მდივანი (1980)
ბანდრას ახალგაზრდული კონგრესის ბანდრა ტალუკას პრეზიდენტი (1982)
მუნიციპალური მრჩეველი მუმბაის მუნიციპალურ კორპორაციაში (1993–1998), (1998–2003)
საკანონმდებლო ასამბლეის წევრი - (1999–2004), (2004–2009) და (2009–2014)
სურსათისა და სამოქალაქო მარაგების, შრომისა და სახელმწიფო მინისტრი (2004–2008)
 მუმბაის საბჭოს თავმჯდომარე (2000–2004)
მუმბაის რეგიონული კონგრესის კომიტეტის თავმჯდომარე და უფროსი ვიცე პრეზიდენტი (2014)
მაჰარაშტრა პრადეშის კონგრესის კომიტეტის საპარლამენტო საბჭოს წევრი (2019)
ნაციონალისტური კონგრესის პარტიის წევრი (მოქმედი). თანამდებობა დაიკავა 2024 წლის 12 თებერვალს

პირადი ცხოვრება
ბაბა სიდიქე დაქორწინებული იყო შეჰზინ სიდიქზე. მათ ორი შვილი შეეძინათ: ქალიშვილი, არშია სიდიქი და ვაჟი, ზეეშან სიდიქი.

მკვლელობა
ბაბა სიდიქზე თავდასხმა მოხდა 2024 წლის 12 ოქტომბერს მუმბაიში. მას სამმა პირმა ესროლა. 66 წლის პოლიტიკოსი ლილავათის საავადმყოფოში გადაიყვანეს, სადაც დადგინდა გარდაცვალება.

ოპოზიციურმა პარტიებმა გააკრიტიკეს მთავრობა და განაცხადეს, რომ მომხდარის დროს უსაფრთხოების სერიოზულ ხარვეზს ჰქონდა ადგილი. შტატის მთავრობა საზოგადოებას დაჰპირდა, რომ შემთხვევას სამართლიანად გამოიძიებენ.

ორი ეჭვმიტანილი დაკავებულია, რომლებიც იდენტიფიცირებულნი არიან როგორც გურმაილ ბალჯიტ სინგჰი ჰარიანადან და დჰარმარაჯ რაჯეშ კაშიაპი უტარ პრადეშიდან . მკვლელობის მოტივი ჯერ გაურკვეველია. პოლიციამ დაასახელა კიდევ ორი ეჭვმიტანილი, შივ კუმარი უტარ-პრადეშიდან და მოჰამად ზეეშან ახტარი.

ინ­დუ­რი მე­დი­ის ზო­გი­ერ­თი წყა­როს ცნო­ბით, ეჭ­ვმი­ტა­ნი­ლებ­მა გა­ნა­ცხა­დეს, რომ ისი­ნი ცნო­ბი­ლი კრი­მი­ნა­ლის, ლო­რენს ბიშ­ნო­ის მიერ მარ­თუ­ლი ბან­დის წევ­რე­ბი არი­ან.

ბიშ­ნოი ამ­ჟა­მად რამ­დე­ნი­მე მკვლე­ლო­ბის საქ­მე­ში მო­ნა­წი­ლე­ო­ბის­თვის იხ­დის სას­ჯელს ტიჰარის ციხეში, მათ შო­რის არის 2022 წელს ინ­დო­ე­ლი რე­პე­რის, სიდუ მუს ვა­ლას მკვლე­ლო­ბა.

რო­გორც ამ­ბო­ბენ, რამ­დე­ნი­მე კვი­რის წინ სი­დი­ქის სი­ცო­ცხლის მოს­პო­ბით და­ე­მუქრნენ, რის შე­დე­გა­დაც მისი დაც­ვა გა­აძ­ლი­ე­რეს, თუმ­ცა პო­ლი­ტი­კოსს ამან ვერ უშ­ვე­ლა.